באה לעבוד: קרן שביט, היא קוראת למה שהיא עושה יזמית לייף סטייל (היא האמא של הקולאז' סייל), והיא באמת האדם הכי לייף סטייל שאני מכירה. במילים אחרות: היא אשפית מבחן הלשבת בראש השולחן (הסבר בסוף), כי לא משנה מה קרן עושה (מה לא + אמא לשתיים), איפה היא גרה (עמק יזרעאל) ובמה היא נוגעת, זה נראה מיד כמו הדבר הכי שווה שיש.
מה היא לובשת כשהיא עושה את זה: גלביה. לא סתם גלביה, אוסף של גלביות שהיא עיצבה בעצמה בהשראת גלביה אהובה שהיתה לה בסיני לפני הרבה שנים. כל שנה הגלביות של קרן משתכללות (השנה, למשל, הן התארכו ונוספו גם בדי ויסקוזה).
להשיג בחנות של קרן ברשת, בשישי שבת ב'האיזולטור' בקיבוץ יפעת, בחנות של שלי דהרי בשוק הפשפשים, בנקודה בכפר במושב עשרת ובקרוב בפרלמנט של עתר (מושב משמרת) ובסוף יולי, למשך חודש, גם בחנות הצמודה לאורנה ואלה בשינקין.
כמובטח, הסבר: מבחן הלשבת בראש השולחן מקורו בספר המופת הגרוע "נערות בחברה", שם למדנו שלא משנה איפה את יושבת, המקום שלך הוא ראש השולחן.
פוסט מאת שלי גרוס המלבישה פורסם בתאריך 18 ביוני 2014 בקטגוריה אבקת פיות, באה לעבוד, כללי וסומן בתגיות גלביה, גלביות, גלביות לילדים, האיזולטור, לשבת בראש השולחן, מה ללבוש בקיץ, עמק יזרעאל, קרן שביט.